**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2015

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2012.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2015.

**Činnosť RŠ pri ZŠ Severná 21 v Moldave nad Bodvou**

**za rok 2015:**

Prvé zasadnutie RŠ v tomto roku sa uskutočnilo dňa

**27. apríla** **2015**.

Na tomto zasadnutí sa schválila výročná správa o činnosti RŠ za rok 2014.

Predsedkyňa RŠ informovala o zmenách v členstve RŠ. Funkcia zanikla pánovi Doc. Ľubošovi Ovseníkovi z dôvodu ukončenia štúdia jeho syna na tejto ZŠ. Nasledujúcim členom v poradí podľa volieb sa stala p. Ing. Terézia Vysokaiová. Ďalšou zmenou bolo po voľbách menovanie p. poslanca Jaroslava Pupalu namiesto p. poslanca Ing. Jána Csalu**.**

Pani riaditeľka podala informáciu o výchovno- vzdelávacej činnosti školy za I. polrok šk. roku 2014/2015.

Prítomných informovala o počte a prospechu žiakov, o začlenených žiakoch, o aktivitách školy.

Školská rada zobrala na vedomie túto Správu o výchovno – vzdelávacej činnosti za I. polrok šk. r. 2014/2015.

V ďalšej časti pani riaditeľka informovala RŠ o chode školy, o plánovaní plaveckého výcviku, návšteve divadla v Košiciach, ako aj Školy v prírode.

Prítomní diskutovali hlavne o financovaní školy, o materiálno-technickom zabezpečení, o stave školského areálu, ktorého súčasťou je aj tenisové ihrisko.

P. riaditeľka pozvala prítomných na vystúpenie žiakov pri príležitosti „Dňa matiek“, ktoré sa uskutočnilo dňa 07. 05. 2015 v ŠJ.

Ďalšie zasadnutie RŠ sa konalo dňa **28. septembra 2015.**

Predsedkyňa RŠ informovala o zmenách v členstve RŠ. Funkcia zanikla pánovi Ing. Fabiánovi z dôvodu ukončenia štúdia jeho syna na tejto ZŠ. Nasledujúcim členom v poradí podľa volieb sa stal Miroslav Kováč.

Na tomto zasadnutí predniesla p. riaditeľka správu o výchovno-vzdelávacej činnosti za šk. rok 2014/2015.

Školská rada zobrala na vedomie Správu o výchovno – vzdelávacej činnosti za šk. r. 2014/2015.

Pani riaditeľka informovala prítomných o inovatívnom štátnom vzdelávacom programe. Tento inovovaný školský vzdelávací program je platný pre 1. a 5. ročník.

V ďalšej časti pani riaditeľka informovala prítomných o cezhraničnom projekte Comenius z programu Erasmus plus. V tomto projekte tvorí partnerstvo 9 zahraničných škôl. Projekt je zameraný predovšetkým na umenie.

Ďalej pani riaditeľka informovala o aktivitách školy.

V minulom šk. r. bola v spolupráci s mestom opravená strecha, v letnom období bolo zabezpečené a vymenené dopravné značenie v okolí školy. Bola podaná žiadosť na environmentálny fond o zateplenie budovy školy vrátane rekonštrukcie strechy. Riešila sa aj otázka dovážania deti so susedných obcí eurobusom priamo pred školu, čo by bolo veľmi pozitívnym prínosom ako pre školu, tak aj pre žiakov. V diskusii sa prítomní zaoberali potrebou opravy priestorov átria a zabezpečenia kamerového systému.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

 **ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 21 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk